DNA er stundum líkt við uppskrift eða teikningu þar sem það geymir upplýsingar um gerð prótína sem fruman myndar . Hver fruma í mannslíkamanum inniheldur erfðaefni sem ópakkað væri um 1,8 m . Það er því ljóst að það þarf að þjappa því verulega mikið saman til þess að það komist fyrir inni í litningunum í kjarna frumnanna . Þar gegna sérhæfð prótín í litningunum , meðal annars prótín sem kallast histón , lykilhlutverki . Þau verka sem nokkurskonar spólur eða kefli sem DNA vefst utan um þannig að það tekur ekki nema örlítið pláss .